Invasjonen av Filippinene var omstridt, både i samtiden og av historikere. Grunnet amerikanernes okkupasjon av Marianene hadde de flybaser for å bombe Japan, i tillegg bidro deres undervannsbåter til en effektiv blokade. Følgelig var det gode argumenter for å ignorere de japanske styrkene Filippinene, de ville ikke kunne påvirke krigens sluttkamp i og rundt Japan. Den amerikanske generalen Douglas MacArthur var imidlertid bestemt på å erobre øygruppen, og grunnet stor offentlig støtte i USA var det vanskelig for den amerikanske ledelsen å motsette seg det.